pythainlp/thai-wiki-dataset-v4 huggingface dataset:
เจมี วอร์ด

เจมี จอห์น วอร์ด (เกิดวันที่ 12 พฤษภาคม ค.ศ. 1986) เป็นนักฟุตบอลอาชีพผู้เล่นในตำแหน่งกองหน้าให้กับทีมชาตินอร์เทิร์นไอร์แลนด์ เขาเกิดที่เบอร์มิงแฮม และได้เริ่มต้นอาชีพกับแอสตันวิลลา แต่เขาไม่สามารถสอดแทรกเป็นตัวจริงในทีมชุดหลักได้ จึงถูกปล่อยยืมตัวให้กับสต็อกพอร์ตเคาน์ตี ก่อนที่จะย้ายไปทอร์คีย์ยูไนเต็ด, เชสเตอร์ฟีลด์, เชฟฟีลด์ยูไนเต็ด, ดาร์บีเคาน์ตี และนอตทิงแฮมฟอเรสต์ วอร์ดสามารถเลือกเล่นให้กับทีมชาตินอร์เทิร์นไอร์แลนด์ได้เพราะมีเชื้อสายจากปู่ของเขา
 "ณ วันที่ 15 พฤศจิกายน 2018"
 "ณ วันที่ 26 มีนาคม 2017"
เซี่ยงเหลียง

เซี่ยงเหลียง (ถึงแก่กรรม 208 ปีก่อนคริสตกาล) ผู้นำทางทหารที่นำการกบฏต่อ ราชวงศ์ฉิน.
ประวัติช่วงต้น.
เซี่ยงเหลียงมาจากเซี่ยเซียง (下相; ซูเฉียน,เจียงซู ในทุกวันนี้) และเป็นทายาทของตระกูลที่รับใช้ รัฐฉู่ ใน ยุครณรัฐ. พ่อของเซี่ยงเหลียง #เปลี่ยนทาง เป็นขุนพลที่มีชื่อเสียงจากการนำกองทัพฉู่ต่อต้านการรุกรานจากกองทัพฉินที่นำโดยขุนพล หวัง เจี่ยน, และถูกสังหารในที่รบเมื่อ 223 ปีก่อนคริสตกาล เมื่อ ฉินพิชิตฉู่.
หลังการล่มสลายของฉู่, เซี่ยงเหลียงและพี่น้องของเขากลายเป็นคนธรรมดาและใช้ชีวิตอยู่ภายใต้การปกครองของฉินเป็นเวลาหลายปี. เมื่อพี่ชายคนโตของเซี่ยงเหลียง, เซี่ยงเชา (項超) เสียชีวิต, เขานำบุตรชายของเซี่ยงเชา เซี่ยง อฺวี่ มาอุปการะ.
หยอง ลูกหยี

หฤษพล สมจิตรนา (ชื่อเดิม : จงรวย สมจิตรนา หรือ จำรูญ สมจิตรนา) (มีชื่อจริงว่า : วลัชณัฏฐ์ ประภานันยศอนันต์) เป็นที่รู้จักกันในชื่อ หยอง ลูกหยี (เกิดเมื่อวันที่ 26 มิถุนายน พ.ศ. 2509) ที่อำเภอชัยบาดาล จังหวัดลพบุรี นักแสดงตลกชายชื่อดังชาวไทย ที่มีเอกลักษณ์เป็นที่จดจำได้ คือ หัวโล้น พูดภาษาอีสานมักจะได้แสดงบทพระและบางครั้งแสดงเป็นนักการเมือง เขาเป็นอดีตนายกสมาคมศิลปินตลกแห่งประเทศไทยแต่ลาออก เพื่อเข้าร่วมการเมืองเต็มตัว อีกทั้งเคยเป็นนักการเมืองท้องถิ่น
ประวัติ.
หยอง หรือ หฤษพล สมจิตรนา (ชื่อเดิม : จงรวย สมจิตรนา หรือ จำรูญ สมจิตรนา) (ชื่อจริงว่า : วลัชณัฏฐ์ ประภานันยศอนันต์) เป็นบุตรของคุณพ่อนวลและคุณแม่บุญรอด เกิดเมื่อวันที่ 26 มิถุนายน พ.ศ. 2509 ที่อำเภอชัยบาดาล จังหวัดลพบุรี เพราะความยากจนจึงเรียนจบป.4 และได้มาอาศัยอยู่ที่วัดในวัยเด็กเป็นคนที่อยากดัง อยากเป็นดารา อยากนักร้อง อยากเป็นนักมวยเลยทำทุกวิถีทางเพื่อให้ไปถึงฝันจึงหนีออกจากบ้านมาทำงานตั้งแต่อายุ 13 ปีตั้งแต่เจียระไนพลอยที่อำเภอบ้านหมี่ และซ้อมมวยไปด้วย ภายหลังมาอยู่กรุงเทพทำงานตั้งแต่ส่งน้ำตามโรงแรม ทำงานในโรงกลึงเหล็กและโรงงานกระดาษ ขุดท่อ ลาดยางก่อสร้าง ช่างสี ก่อนจะไปอยู่วงลูกทุ่งแถวซอยบุปผาสวรรค์จนวงหนึ่งเขาก็รับ ให้เป็นเด็กยกของได้ค่าแรงวันละ 20-25 บาทในวง สุพรรณ สันติชัย เขาอยู่วงสุพรรณ สันติชัยอยู่นานก็มาเป็นตลกตามวง ศรชัย เมฆวิเชียร / สายัณห์ สัญญา และ ยอดรัก สลักใจ ภายหลังได้มาอยู่คณะซุปเปอร์บอยก่อนได้ย้ายมาอยู่กับชูษี เชิญยิ้ม / สีหนุ่ม เชิญยิ้มและมาอยู่กับ หม่ำ จ๊กมก ระยะหนึ่งแล้วกลับมาอยู่กับ สีหนุ่ม เชิญยิ้ม อีกระยะหนึ่งก่อนจะออกมาตั้งคณะเป็นของตัวเองโดยมีเอกลักษณ์ของคณะคือมุขการเมือง 
หยองเคยร่วมปราศรัยบนเวทีเครือข่ายประชาชนมาแล้วหลายครั้งอีกด้วย หยอง ลูกหยีเริ่มศึกษาต่อการศึกษานอกโรงเรียนเมื่ออายุ 31 ปีและศึกษาต่อปริญญาตรี รัฐศาสตร์การเมืองการปกครอง มหาวิทยาลัยกรุงเทพธนบุรี และปริญญาโท รัฐประศาสนศาตร์ หรือ บริหารรัฐกิจ มหาวิทยาลัยกรุงเทพธนบุรี
บทบาทด้านการเมือง.
หยองเคยขึ้นเวทีม็อบ กปปส. และนี่เป็นต้นทุนการเมืองในการประท้วงเมื่อปี 2556-2557 หยองเคยเป็นสมาชิกพรรคประชาธิปัตย์เคยลงสมัคร ส.ส ลพบุรี เขต 4 แต่ไม่ได้รับการเลือกตั้ง โดยปัจจุบันหยองได้ลาออกจากการเป็นสมาชิก พรรคประชาธิปัตย์ และสมัครเป็นสมาชิก พรรคพลังประชารัฐ เดิมมีข่าวว่าจะสมัครว่าที่ผู้สมัคร ส.ส. จังหวัดลพบุรี เขต 4 แต่ปัจจุบันเจ้าตัวได้พักจากวงการเมืองเพื่อเล่นวงการบันเทิงต่อไป
ด้านธุรกิจส่วนตัวหยองได้เปิดร้านก๋วยเตี๋ยวเย็นตาโฟริมถนนสระบุรี-หล่มสัก ช่วงก่อนถึงอีซูซุลำนารายณ์ และเปิดร้านขายลาบอยู่แถวสี่แยกม่วงค่อมปัจจุบันร้านลาบปิดกิจการไปแล้ว รวมไปถึงยังเป็นที่ปรึกษาและบริหารทีมลพบุรี เอฟซี
ในระหว่างการประท้วงในประเทศไทย พ.ศ. 2564 เขาและ เทพ โพธิ์งาม ประกาศจุดยืนสนับสนุนรัฐบาล แม้จะไม่เคยออกมาชุมนุมแต่ก็มีการพูดถึงอยู่หลายครั้งตามข่าว หยองได้ออกมาไลฟ์สดผ่านเฟซบุ๊กส่วนตัว พูดคุยถึงสถาณะการณ์ทางการเมือง โดยในตอนหนึ่งเขาได้แสดงความคิดเห็นกรณี เทพ โพธิ์งาม และ นุ้ย เชิญยิ้ม อีกทั้งได้กล่าวถึง ยุ้ย ญาติเยอะ เขากล่าวว่า เธอหมดยุคไปแล้ว โดยมีลักษณะเชิงต่อว่า เสียดสี และดูหมิ่นกล่าวหาว่า ยุ้ย เป็นนักร้องตกยุค เป็นเหตุทำให้ได้รับความเสียหายเสื่อมเสียชื่อเสียง ถูกดูหมิ่นหรือเกลียดชัง จึงได้เข้าแจ้งความร้องทุกข์กับพนักงานสอบสวนให้ดำเนินคดีกับ หยอง ในข้อหาหมิ่นประมาทด้วยการโฆษณา หรือดูหมิ่นด้วยการโฆษณา
การท่องเที่ยวในประเทศอินเดีย

การท่องเที่ยวในประเทศอินเดีย เป็นส่วนสำคัญในเศรษฐกิจของประเทศอินเดียที่กำลังเติบโตอย่างรวดเร็ว สภาการเดินทางและการท่องเที่ยวโลกคำนวณว่าธุรกิจการท่องเที่ยวสร้างรายได้ให้กับอินเดีย  หรือ 9.2% ของจีดีพีประเทศในปี 2018 และทำให้เกิดอาชีพกับผู้คน 42.673 ล้านคน, 8.1% ของการจ้างงานทั้งหมด มีการคาดการณ์ว่าจะเติบโตขึ้นสูงถึง 6.9% หรือ  ภายในปี 2028 (9.9% ของจีดีพี) ในเดือนตุลาคม 2015 การท่องเที่ยวเชิงการแพทย์ในประเทศอินเดียมีมูลค่าประมาณการอยู่ที่สามพันล้านดอลล่าร์สหรัฐ และคาดการณ์ว่าจะโตขึ้นถึง 7–8 พันล้านดอลล่าร์ในปี 2020 ในปี 2014 มีผู้ป่วยต่างชาติ 184,298 รายเข้ามาในประเทศอินเดียเพื่อเข้ารับการรักษา 
ในปี 2017 มีนักท่องเที่ยวต่างชาติกว่า 10 ล้านคนเดินทางเข้ามาในอินเดีย เทียบกับจำนวน 8.89 ล้านคนในปี 2016 หรือคิดเป็นการเติบโต 15.6% ในขณะที่นักท่องเที่ยวภายในประเทศเดินทางไปตามรัฐและยูทีต่าง ๆ อยู่ที่ 1,036.35 ล้านคนในปี 2012 เติบโตขึ้น 16.5% จากปี 2011 ในปี 2014 รัฐที่ได้รับความนิยมสูงสุดในการท่องเที่ยวคือรัฐทมิฬนาฑู, รัฐมหาราษฏระ และรัฐอุตตรประเทศ และมีเมืองเดลี, มุมไบ, เจนไน, อัคระ และไชปุระ เป็นเมืองที่มีนักท่องเที่ยวเดินทางเข้ามามากที่สุดห้าอันดับของประเทศ ในปี 2015 นอกจากนี้ในระดับโลก เมืองเดลี อยู่อันดับที่ 28 ขำองจำนวนนักท่องเที่ยวต่างชาติขาเข้า ตามด้วย มุมไบ ที่อันดับ 30, เจนไน ที่อันดับ 43, อัคระ ที่อันดับ 45, ไชปุระ ที่อันดับ 52 และ โกลกาตา ที่อันดับ 90 ของโลก โดยมีกระทรวงการท่องเที่ยวเป็นหน่วยงานรัฐบาลที่กำหนดและดำเนินนโยบายพัฒนาการท่องเที่ยว ภายใต้แคมเปญ อินเคร็ดดิเบิล อินเดีย (Incredible India)
สถิติ.
นักท่องเที่ยวต่างชาติขาเข้า.
<templatestyles src="Col-begin/styles.css"/>
วิทูร สุริยวนากุล

วิทูร สุริยวนากุลเป็นชาวจังหวัดร้อยเอ็ดโดยกำเนิด เขาถูกจัดให้อยู่ในบัญชี 50 บุคคลที่ร่ำรวยที่สุดในประเทศไทยหลายปีซ้อน เป็นผู้ก่อตั้งธุรกิจค้าปลีกวัสดุก่อสร้างรายใหญ่ในนาม บมจ.สยามโกลบอลล์เฮ้าส์
โดยในปี 2561 นิตยสารฟอร์บส์ (Forbes) จัดให้อันดับความร่ำรวยของนายวิทูรอยู่ในอันดับที่ 31 ของไทยด้วยมูลค่าทรัพย์สินกว่า 3.35 หมื่นล้านบาท นายวิทูร สุริยวนากุล จบการศึกษาระดับปริญญาตรี วิศวกรรมโยธา จากคณะวิศวกรรมศาสตร์ มหาวิทยาลัยขอนแก่น และปริญญาโทบริหารธุรกิจมหาบัญฑิต (MBA) มหาวิทยาลัยขอนแก่น เดิมพื้นเพครอบครัวของนายวิทูรประกอบอาชีพค้าปลีก-ส่งอาหารสัตว์ หลังจากเรียนจบมหาวิทยาลัย เขาประกอบอาชีพวิศวกรและผู้รับเหมาก่อสร้าง ก่อนจะขยับมาสร้างกิจการร้านขายสุขภัณฑ์และฮาร์ดแวร์ในชื่อ “ร้อยเอ็ดฟาร์ม” ในปี 2531 จากนั้นเขาพัฒนาธุรกิจจากร้านค้าปลีกธรรมดาให้กลายเป็นร้านขายวัสดุก่อสร้างและของตกแต่งบ้านในรูปแบบโมเดิร์นเทรดเป็นแห่งแรกใน จ.ร้อยเอ็ด ด้วยเงินลงทุน 150 ล้านบาท เมื่อปี 2540 โดยบริษัทของเขาเติบโตอย่างต่อเนื่อง จนกระทั่งปี 2552 เขานำบริษัทเข้าจดทะเบียนในตลาดหลักทรัพย์เป็นครั้งแรกในนาม บริษัท สยามโกลบอลล์เฮ้าส์ จำกัด (มหาชน) (GLOBAL) และสามารถขยายสาขาภายในประเทศได้ 76 สาขา (2565) และต่างประเทศ เช่น กัมพูชา พม่า ลาว เป็นต้น
เดลี (แก้ความกำกวม)

เดลีโดยทั่วไปมักใช้ระบุถึง
เดลี ยังอาจใช้ระบุถึง
ดูเพิ่ม.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เพนกวินกาลาปาโกส

เพนกวินกาลาปาโกส (ชื่อวิทยาศาสตร์: "Spheniscus mendiculus") เป็นเพนกวินท้องถิ่นของหมู่เกาะกาลาปาโกส เป็นเพนกวินชนิดเดียวที่พบได้เหนือเส้นศูนย์สูตร น้ำเย็นของกระแสน้ำฮัมโบลต์และกระแสน้ำครอมเวลล์ทำให้เพนกวินชนิดนี้มีชีวิตอยู่ได้แม้จะอยู่ที่เส้นละติจูดเขตร้อน เพนกวินกาลาปาโกสเป็นหนึ่งในสกุลเพนกวินลาย ขณะที่สปีชีส์อื่นส่วนมากจะมีชีวิตอยู่แถบชายฝั่งของทวีปแอฟริกาและแผ่นดินใหญ่ของอเมริกาใต้
อัษฏวินายก

อัษฏวินายก (Ashtavinayaka) แปลตรงตัวว่า "พระพิฆเนศ (วินายก) แปด (อษฺฏ) องค์" หมายถึงมูรติของพระคเณศแปดองค์ในโบสถ์พราหมณ์แปดแห่งในรัฐมหาราษฏระ บริเวณโดยรอบเมืองปูเณ ประเทศอินเดีย ที่เป็นเป้าหมายของการเดินทางจารึกแสวงบุญอัษฏวินายกยาตรา (Ashtavinayaka yatra) ซึ่งในแต่ละแห่งและมูรติแต่ละองค์ล้วนมีตำนานและเรื่องเล่าเฉพาะแห่งที่ต่างกัน เชื่อกันว่าการได้ทำอัษฏวินายกยาตราสำเร็จนั้นจะสำเร็จได้เมื่อเดินทางกลับไปยังองค์พระพิฆเนศองค์แรกหลังได้จาริกไปครบทั้งแปดองค์
รายชื่อโบสถ์พราหมณ์.
แปดมนเทียร/มูรตินั้นประกอบด้วย:
เชื่อกันว่ามูรติทั้งแปดองค์นั้นล้วนเป็น สวยัมภู (Swayambhu) อันแปลว่า เกิดขึ้นด้วยตนเอง (self-existence) ในภาษาสันสกฤต อันหมายความว่ามูรติเหล่านี้เกิดขึ้นเองตามธรรมชาติ ไม่ได้ผ่านการแกะสลักโดยมนุษย์
คเณศมนเทียร (โมรคาว)

ศรีมยุเรศวรมนเทียร (Shri Mayureshwar Mandir) หรือ ศรีโมเรศวรมนเทียร (Shri Moreshwar Temple) เป็นโบสถ์พราหมณ์ (มนเทียร) ที่บูชาพระพิฆเนศ ตั้งอยู่ที่โมรคาว (หรือ โมรเกาน์; Morgaon) ในอำเภอปูเน 65 กิโลเมตรจากเมืองปูเน ในรัฐมหาราษฏระ ประเทศอินเดีย มนเทียรนี้เป็นจุดเริ่มต้นและจุดสุดท้ายของการแสวงบุญตามมนเทียรของพระคเณศทั้งแปดแห่งที่เรียกว่า อัษฏวินายก (Ashtavinayaka)
โมรคาวเป็นศูนย์กลางและโบสถ์สำคัญของลัทธิคาณปัตยะในศาสนาฮินดู ลัทธิซึ่งบูชาพระคเณศเป็นเทพเจ้าสูงสุด ตำนานฮินดูเล่าว่าพระคเณศได้สังหารปีศาจสินธุ (Sindhu) ที่นี่ มนเทียรนี้ไม่ปรากฏว่าสร้างขึ้นเมื่อใด แต่สันตะแห่งคาณปัตยะนามว่า โมรยา โคสาวี (Morya Gosavi) เชื่อกันว่ามีความเกี่ยวข้องกับการก่อสร้างมนเทียรนี้ มนเทียรนี้เจริญรุ่งเรืองขึ้นด้วยการสนับสนุนของผู้ปกครองเปศว (Peshwa) และลูกหลานของโมรยะ โคสวีเอง
ความสำคัญ.
โมรคาวมนเทียรนี้เป็นจุดเริ่มต้นของการจาริกแสวงบุญตามเส้นทางของอัษฏวินายกทั้ง 8 แห่งรอบ ๆ เมืองปูเน รัฐมหาราษฏระ และผู้แสวงบุญจะต้องเดินทางกลับมาที่มนเทียรนี้เมื่อได้จาริกไปครบทั้ง 8 มนเทียรจึงจะถือว่าได้เสร็จสิ้นอัษฏวินายกยาตร (การเดินทางเพื่อสักการะอัษฏวินายกทั้งแปด) อย่างสมบูรณ์ นอกจากนี้โมรคาวมนเทียรยังเป็น "โบสถ์พราหมณ์ที่สำคัญที่สุดในผู้นับถือพระพิฆเนศ" ("India's foremost Gaṇeśa (Ganesha) pilgrimage")
โมรเคาน์เป็น "อธยปิฐา" "(adhya pitha)" คือศูนย์กลางสำคัญที่สุดของนิกายคาณปัตยะที่บูชาพระพิฆเนศเป็นสูงสุดในศาสนาฮินดูมุทคลปุราณะ (Mudgala Purana) ใช้ 22 บทในการพรรณาถึงความยิ่งใหญ่ของโมรเคาน์ ส่วนในคเณศปุราณะระบุว่า โมรเคาน์ ("มยุรปุรี - Mayurapuri") เป็นหนึ่งในสามสถานที่ที่ซึ่งมีความสำคัญมากต่อพระพิฆเนศ เป็นที่เดียวบนโลกมนุษย์ (ภูโลก - Bhuloka) อีกสองที่คือเขาไกลาศบนสวรรค์ และในวิมานของอธิเศษะใน ปาตาล (Patala - บาดาล) ในความเชื่อหนึ่เชื่อว่ามนเทียรนี้ไม่มีจุดเริ่มต้นและไม่มีจุดสิ้นสุด ในขณะที่อีกความเชื่อเชื่อว่าเมื่อถึงเวลาปรรลัย (pralaya - การสลายสิ้นของโลก) พระคเณศจะเสด็จลงมาเข้าสู่โยคนิทรา (yoganidra) ณ ที่แห่งนี้ ความศักดิ์สิทธิ์ของที่นี่ถือได้ว่าเทียบเท่ากับเมืองพาราณสี
สถาปัตยกรรม.
มนเทียรนั้นรายล้อมด้วยกำแพงหินสูงซึ่งมีหอสูงอยู่ที่มุมทั้ง 4 มุม แสดงให้เห็นนว่าอาจได้รับอิทธิพลจากสถาปัตยกรรมมุสลิม ครั้งหนึ่งเคยมีประมุขมุสลิมเป็นผู้อุปถัมภ์ของมนเทียร มนเทียรนี้ประกอบทางเข้าออกสี่ทาง ตรงกับทิศสี่ทิศจากมูรติของพระคเณศในมนเทียร แต่ละทางเข้าออกแสดงภาพของพระองค์ในปางต่าง ๆ สี่วัย (ยุคะ - yuga) ที่ซึ่งแต่ละปางเกี่ยวข้องกับ "ปุรุษารถะ" (Puruṣārtha) หรือเป้าหมายทั้งสี่ในชีวิตตามคติฮินดู และมีองค์ประกอบอื่นเป็นเทวบุคคลอื่นอีกสององค์ประกบ ทางเข้าออกทางทิศตะวันออกแสดงภาพพาลลาลวินายก (Ballalvinayaka) ประกบด้วยพระราม (ปางหนึ่งของพระวิษณุ) และพระสีตา พระชายา เป็นสัญลักษณ์ถึงธรรม (ความถูกต้อง หน้าที่ จริยธรรม) ทางทิศใต้เป็นพระวิฆเนศวรประกบด้วยพระศิวะผู้ทรงเป็นพระบิดาและพระปารวตีผู้ทรงเป็นพระมารดา เป็นสัญลักษณ์ถึง อรรถ (Artha - ความั่งคั่งและชื่อเสียง) ทางทิศตะวันนตกเป็นภาพจินตมณี ประกบด้วยพระกามเทวะกับพระระตี (Rati) พระชายา แสดงถึงกามะ (Kama - ความปรารถนา ความรัก และความสุขทางอารมณ์) และสุดท้ายคือทางเข้าออกทิศเหนือเป็นพระมหาคณปติ ประกบด้วยพระวราหะ (Varaha) หรือปางอวตารเป็นหมูป่าของพระวิษณุ และพระปฤถวี พระชายา แสดงถึงขั้นการโมกษะ
ไทยแลนด์ อินเตอร์เนชันแนล มอเตอร์เอ็กซ์โป

ไทยแลนด์ อินเตอร์เนชันแนล มอเตอร์เอ็กซ์โป  หรือ มหกรรมยานยนต์ (เดิม "มหกรรมรถยนต์") คือ งานจัดแสดงยานยนต์ที่จัดปีละครั้ง ณ ศูนย์แสดงสินค้าและการประชุม อิมแพ็ค เมืองทองธานี
เพลนส์ ผจญเพลิงเหินเวหา

เพลนส์ ผจญเพลิงเหินเวหา  เป็นภาพยนตร์ผจญภัยตลกคอมพิวเตอร์แอนิเมชัน 3 มิติอเมริกัน ค.ศ. 2014 โดยเป็นภาคต่อของภาพยนตร์ ค.ศ. 2013 "เพลนส์ เหินซิ่งชิงเจ้าเวหา" ซึ่งเป็นภาคแยกของแฟรนไชส์ "4 ล้อซิ่ง...ซ่าท้าโลก" ที่ผลิตโดยดิสนีย์ตูนสตูดิโอส์ ซึ่งได้รับการเปิดตัวในโรงภาพยนตร์โดยวอลต์ดิสนีย์พิกเชอส์เมื่อวันที่ 18 กรกฎาคม ค.ศ. 2014 เดน คุก, สเตซี คีช, แบรด การ์เรต, เทรี ฮัตเชอร์, แดนนี แมนน์ และเซดริกเดอะเอนเตอร์เทนเนอร์ บรรเลงบทบาทของพวกเขาในดัสตี ครอปฮอปเปอร์, สคิปเปอร์, ชัก, ดอตตี, สปาร์กี และลีดบอตทอม ตามลำดับ สมาชิกผู้แสดงใหม่รวมถึงฮัล โฮลบรูก, จูลี โบเวน, เอ็ด แฮร์ริส, เรจินา คิง, เวส สตูดี, แพทริก วอร์เบอร์ตัน และเดล ดาย
เนื้อเรื่องย่อ.
ดัสตี้ ครอปฮอปเปอร์ กลายเป็นเครื่องบินนักแข่งที่มีชื่อเสียงดังไปทั่วโลก เขาเข้าร่วมการแข่งขันการบินมากมาย วันหนึ่งเครื่องเกียร์ของเขามีปัญหาทำให้เขาไม่สามารถลงแข่งได้อีก เพื่อนๆ ของเขาจึงวางแผนตามหาเครื่องเกียร์ชุดใหม่ให้เขาแทน วันหนึ่งดัสตี้เผลอก่อเรื่องจนเกิดไฟไหม้ขึ้นบริเวณสนามบิน ทำให้ เมย์เดย์ รถดับเพลิงประจำถิ่นถูกสอบสวนเรื่องด้านมาตรฐานการดับเพลิงและความปลอดภัยของสนามบินที่ต่ำกว่ามาตรฐาน ทำให้สนามบินจะถูกปิดลง ดัสตี้จึงอาสาเป็นนักดับเพลิงชั่วคราวแทนเมย์เดย์ เพื่อรักษามาตรฐานความปลอดภัยของสนามบิน เขาจึงเดินทางไปฝึกเป็นนักดับเพลิง ระหว่างรอเครื่องเกียร์ชุดใหม่สำหรับเขา
การตอบรับ.
การตอบรับที่สำคัญ.
ในเว็บไซต์รวมการตอบรับที่สำคัญอย่างรอตเทนโทเมโทส์ ภาพยนตร์เรื่องนี้ได้รับการจัดเรต 44 เปอร์เซนต์จาก 93 ความคิดเห็น โดยมีคะแนนเฉลี่ยที่ 5.21 เต็ม 10 ฉันทามติของเว็บไซต์ลงความเห็นว่า: "แม้ว่าจะเรียบเกินไปและเป็นไปตามสูตรที่จะวัดได้กับค่าตั๋วที่ดีที่สุดสำหรับครอบครัว แต่"เพลนส์ ผจญเพลิงเหินเวหา" ก็เป็นความเพลิดเพลินพอควรสำหรับผู้ชมอายุน้อยกว่าอย่างมาก" ส่วนในเว็บไซต์เมทาคริติก ภาพยนตร์เรื่องนี้มีคะแนน 48 เต็ม 100 ซึ่งอิงจากนักวิจารณ์ 29 คน โดยระบุ "ความคิดเห็นแบบผสมหรือเฉลี่ย"
วิดีโอเกม.
วิดีโอเกมอิงจากภาพยนตร์ ในชื่อ"เพลนส์: ไฟเยอร์ & เรสคิว" ได้เปิดตัวเมื่อวันที่ 4 พฤศจิกายน ค.ศ. 2014 สำหรับระบบวี, นินเทนโด ทรีดีเอส กับวียู และเผยแพร่โดยลิตเติลออร์บิต
หน่วยวัดแบบอังกฤษ

หน่วยวัดแบบอังกฤษ หรือ หน่วยวัดอิมพีเรียล  คือ หน่วยการวัดที่กำหนดโดย "พระราชบัญญัติน้ำหนักและมาตรวัด ค.ศ.1824 (Weights and Measures Acts 1824)" และได้รับการพัฒนาต่อมาด้วยพระราชบัญญัติและมาตรวัดฉบับอื่น ๆ หน่วยวัดอิมพีเรียลเข้ามาแทนที่ "มาตรฐานการวัดแบบวินเชสเตอร์" (Winchester Standards) ซึ่งใช้ระหว่างปี ค.ศ.1588 ถึง ค.ศ.1825 ในสมัยรุ่งเรื่องของจักรวรรดิอังกฤษ หน่วยวัดอิมพีเรียลได้รับสถานะการเป็นหน่วยวัดอยางเป็นทางการในดินแดนของจักรวรรดิอังกฤษ แต่ภายหลัง ในคริสต์ศตวรรษที่ 20 อดีตประเทศที่เคยเป็นอาณานิคมของอังกฤษได้หันไปใช้ระบบการวัดแบบเมตริก ตามระบบหน่วยวัดระหว่างประเทศ (SI units) แทน
บัดร์ (ประเทศซาอุดีอาระเบีย)

บัดร์ (ชื่อเต็ม: บัดร์ฮุนัยน์) เป็นเมืองในแคว้นมะดีนะฮ์, อัลฮิญาซ, ประเทศซาอุดีอาระเบีย โดยอยู่ห่างจากมะดีนะฮ์ เมืองศักดิ์สิทธิ์ของศาสนาอิสลามไป เป็นที่ตั้งของเหตุการณ์ยุทธการที่บะดัร ที่มีการต่อสู้ระหว่างพหุเทวนิยมกุเรช กับชาวมุสลิมที่นำโดยมุฮัมมัด ในค.ศ. 624
สภาพอากาศ.
เมืองนี้มีช่วงฤดูร้อนที่ยาวนานและอากาศไม่หนาวจัด โดยในช่วงฤดูหนาว ตอนกลางคืนมีอุณหภูมิเฉลี่ย 15–10 °C (59–50 °F) ในช่วงกลางฤดูร้อน เป็นเรื่องไม่ปกติที่อุณหภูมิจะสูงกว่า และมีฝนตกเล็กน้อยในเดือนพฤศจิกายนถึงธันวาคม
ยุทธการที่บะดัร.
รายงานจากหลักฐานของอิสลาม อบูญะฮัล ผู้นำกุเรชกล่าวว่า:
"สาบานต่ออัลลอฮ์ เราจะไม่กลับไปจนกว่าจะมาที่บะดัร และจะอยู่เป็นเวลาสามวัน พร้อมกับฆ่าอูฐและฉลองกับดื่มเหล้า และพวกผู้หญิงจะเต้นรำให้กับเรา พวกอาหรับจะได้ยินว่าเรามารวมตัวกัน และจะให้เกียรติเราในอนาคต! ดังนั้น เรามากันเถอะ!"
อัคนัส อิบน์ ชะรีก อัษษะกีฟี กับบนูซุฮ์เราะฮ์เข้าร่วมกับฝ่ายมักกะฮ์ในการรบ แต่เนื่องจากเขาเชื่อว่าคาราวานปลอดภัยแล้ว เขาจึงไม่เข้าร่วมกับพวกกุเรชในตอนที่ฉลองที่บัดร์ เขากลับไปพร้อมกับบนูซุฮ์เราะฮ์ ดังนั้นเผ่าที่ไปสู้รบจึงเหลือแค่สองเผ่า
ฟุงก์ (สื่อแบบส่งต่อเนื่อง)

ฟุงก์  เป็นบริการวีดิทัศน์ตามคำขอของประเทศเยอรมันที่ดำเนินการแพร่ภาพกระจายเสียงสาธารณะโดยอาแอร์เด (ARD) กับทเซทเดเอฟ (ZDF) หัวหน้าของเว็บท่าคือสมาชิกอาแอร์เดของซืดเวสทรุนฟุงก์ (Südwestrundfunk; SWR) ทางฟุงก์ได้แนะนำตนเองเป็นเครือข่ายเนื้อหาที่มีจุดมุ่งหมายต่อบุคคลที่มีอายุระหว่าง 14 ถึง 29 ปี
เยาวลักษณ์ หลวงหม่อง

เยาวลักษณ์ หลวงหม่อง ชื่อเล่น การ์ตูน เป็นนักแสดงชาวไทย
ประวัติ.
เยาวลักษณ์ หลวงหม่อง หรือ การ์ตูน เกิดวันเสาร์ที่ 22 ธันวาคม พ.ศ. 2527 เป็นนักแสดงสาวสังกัด บริษัท โพลีพลัส เอ็นเตอร์เทนเม้นท์ จำกัด
วงการบันเทิง.
ก้าวแรกวงการบันเทิง ของการ์ตูน เยาวลักษณ์ หลวงหม่อ มาจากการประกวดโครงการเจ๊ดันให้เป็นดาว ทำให้มีผลงานการแสดงในมิวสิควิดีโอเพลง เรื่องมหัศจรรย์ ของวงโซฟา และได้รับเชิญในบทปัทมา เพื่อนนางเอกในภาพยนตร์เรื่อง ในปี พ.ศ. 2548 จากนั้นค่ายบริษัท โพลีพลัส เอ็นเตอร์เทนเม้นท์ จำกัด ได้ดึงตัวมารับบทของจุลจิรา นางแบบสาวสวยเปรี้ยว ในเรื่องอมฤตาลัย พ.ศ. 2549 และบทบาทนางร้ายเต็มตัวครั้งแรกในละครเรื่อง ต่างฟ้าตะวันเดียว (พ.ศ. 2549) ในบทของ แสงดาว สาวเปรี้ยวแต่งตัวเซ็กซี่ และเอาแต่ใจตัวเอง เธอจะทำทุกอย่างเพื่อให้ได้หัวใจของฮูโต๋รับบทโดยเจษฎาภรณ์ ผลดี และทำให้มีผลงานในบทบาทนางร้ายตามมา ในละครเรื่อง แรมพิศวาส รับบท เจิม รวมถึงบทบาท นางแบบสาวชาวญี่ปุ่น ซึ่งเบื้องหลังเป็นนักฆ่าสาวในละคร พยัคฆ์สาวแซบอีหลี และรับเชิญในละคร ระบำดวงดาว (พ.ศ. 2553)
เทศบาลเมืองคลองแห

คลองแห เป็นเทศบาลเมืองซึ่งมีอาณาเขตครอบคลุมพื้นที่ตำบลคลองแหในอำเภอหาดใหญ่ จังหวัดสงขลา อยู่ห่างจากที่ว่าการอำเภอหาดใหญ่ประมาณ 10 กิโลเมตร เดิมถูกจัดตั้งขึ้นเป็นองค์การบริหารส่วนตำบลใน พ.ศ. 2538 ต่อมาได้ยกฐานะขึ้นเป็นเทศบาลตำบลใน พ.ศ. 2546 และยกฐานะขึ้นเป็นเทศบาลเมืองใน พ.ศ. 2550 ปัจจุบันในเขตเทศบาลมีประชากร 39,379 คน
สภาพภูมิประเทศเป็นที่ราบลุ่มสลับเนินสวนยางพารา มีคลองสองสายคือ คลองแหและคลองอู่ตะเภา ศาสนสถานที่สำคัญในเขตเทศบาลได้แก่ วัดอัมพวัน วัดคลองแห และมัสยิดกลางจังหวัดสงขลา การขนส่งมีถนนสายสำคัญคือ ถนนคลองแห–คูเต่า ซึ่งผ่านสำนักงานเทศบาล และถนนลพบุรีราเมศวร์ โดยถนนทั้งสองสายตัดกันที่แยกคลองแห
เทศบาลเมืองคลองแหแบ่งเป็น 11 หมู่บ้าน
เทศบาลเมืองทุ่งตำเสา

ทุ่งตำเสา เป็นเทศบาลเมืองซึ่งมีอาณาเขตครอบคลุมพื้นที่ตำบลทุ่งตำเสาในอำเภอหาดใหญ่ จังหวัดสงขลา เดิมมีฐานะเป็นองค์การบริหารส่วนตำบล และได้ยกฐานะเป็นเทศบาลเมืองใน พ.ศ. 2554 ในเดือนมีนาคม พ.ศ. 2567 เขตเทศบาลมีประชากร 17,285 คน เทศบาลเมืองทุ่งตำเสาเป็นที่ตั้งของน้ำตกโตนเรือและน้ำตกโตนงาช้างในเขตรักษาพันธุ์สัตว์ป่าโตนงาช้าง 
ทุ่งตำเสาในอดีตเคยเป็นพื้นที่ภายใต้เขตอิทธิพลของพรรคคอมมิวนิสต์แห่งประเทศไทยในช่วงสงครามเย็น และเป็นพื้นที่ที่มีแหล่งแร่วุลแฟรมมากเป็นอันดับต้น ๆ ของภาคใต้ จนชาวบ้านได้ขุดอุโมงค์บ้านวังพาขึ้นเพื่อขุดหาและร่อนแร่
การขนส่งในเขตเทศบาลมีทางหลวงแผ่นดินหมายเลข 4287 ซึ่งเชื่อมต่อกับเทศบาลนครหาดใหญ่ นอกจากนี้ ท่าอากาศยานหาดใหญ่ ยังมีพื้นที่บางส่วนอยู่ในเขตเทศบาลนี้ด้วย
สิทธิวินายกมนเทียร (มุมไบ)

ศรีสิทธิวินายกคณปติมนเทียร (อักษรโรมัน: Shree Siddhivinayak Ganapati Mandir) เป็นโบสถ์พราหมณ์ที่บูชาพระพิฆเนศ ตั้งอยู่ในประภาเทวี มุมไบ รัฐมหาราษฏระ ประเทศอินเดีย มนเทียรนี้สร้างโดยลักษมัณ วิฐู (Laxman Vithu) และ เทวบาอี ปฏีล (Deubai Patil) เมื่อ 19 พฤศภาคม 1801 ศรีสิทธิวินายกมนเทียรเป็นหนึ่งในมนเทียรที่ร่ำรวยที่สุดในประเทศอินเดีย ภายในมนเทียรมีมณฑปขนาดเล็กที่ซึ่งประดิษฐานพระสิทธิวินายก (Siddhi Vinayak) คือ "พระคเณศผู้ประทานความสำเร็จดังประสงค์" ("Ganesha who grants your wish") ประตูไม้เข้าไปภายในครรภคฤห์นั้นแกะสลักเป็นภาพของอัษฏวินายก หรือพระคเณศทั้งแปดองค์แห่งรัฐมหาราษฏระ ศิขรด้านในเคลือบด้วยทองคำ และตรงกลางประดิษฐานพระพิฆเนศ
มนเทียรนี้มีชื่อเสียงมาก เพราะทั้งนักการเมืองและดาราบอลลีวูดต่างหลั่งไหลเข้ามาขอพรที่มนเทียรนี้มากมาย นอกเหนือจากชาวอินเดียแล้ว เมื่อปี 2016 ระหว่างการเดินทางเยี่ยมประเทศอินเดียของซีอีโอบริษัทแอปเปิล ทิม คุก ยังได้เริ่มต้นการเดินทางด้วยการเข้าพิธีสวดบูชาพระพิฆเนศยามเช้าที่มนเทียรนี้
ข้อพิพาท.
สิทธิวินายกมนเทียรได้รับเงินบริจาคปีละราว 100 - 150 ล้านรูปีอินเดีย ทำให้มนเทียรนี้เป็นศาสนสถานที่มีเงินในครอบครอง (trust) ร่ำรวยที่สุดในนครมุมไบ ในปี 2004 สำนักงานทรัพย์สินสิทธิวินายกคณปติมนเทียร (Siddhivinayak Ganpati Temple Trust) ซึ่งเป็นหน่วยงานที่บริหารมนเทียร ถูกกล่าวหาว่าได้ใช้เงินบริจาคไปในทางที่ไม่เหมาะสม ศาลสูงบอมเบย์ได้มอบหมายให้ผู้พิพากษาเกษียณ วี.พี. ติปนิส (V P Tipnis) เป็นผู้ตรวจสอบเงินบริจาคของมนเทียร คณะกรรมการตรวจสอบได้รายงาน่า "ส่วนที่น่าตกใจที่สุดคือไม่มีวิธีการหรือหลักการที่ใช้ในหน่วยงานเฉพาะ เกณฑ์เดียวที่ใช่ในการคัดเลือกนั้นมาจากการแนะนำของคนที่ไว้ใจหรือจากการเมือง ซึ่งมักมาจากพรรคการเมืองที่กุมอำนาจอยู่"
ในปี 2006 ศาลสูงบอมเบย์ได้กำกับให้รัฐบาลรัฐมหาราษฏระมอบหมายให้สำนักทรัพย์สินและผู้ยื่นฟ้อง (เกวัล เสมลนี - Keval Semlani) เตรียม "แนวทางนำเสนอ" ("suggestive guidelines") สำหรับการบริหารทรัพย์สินของมนเทียร
รายการอ้างอิง.
<templatestyles src="Reflist/styles.css" />
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ลี ฮอดสัน

ลี เจมส์ สตีเฟน ฮอดสัน (เกิดวันที่ 2 ตุลาคม ค.ศ. 1991) เป็นนักฟุตบอลอาชีพผู้เล่นให้กับเซนต์มิร์เรนในสกอตติชพรีเมียร์ชิป โดยยืมตัวจากจิลลิงงัมในลีกวัน
ฮอดสันเป็นนักฟุตบอลในตำแหน่งกองหลัง ส่วนมากเขาจะเล่นในตำแหน่งแบ็กขวา แต่ก็มีบางครั้งที่สลับไปเล่นในตำแหน่งแบ็กซ้ายหรือวิงแบ็ก เขาเริ่มต้นอาชีพโดยได้ลงเล่นให้กับวอตฟอร์ดครั้งแรกในเดือนพฤษภาคม ค.ศ. 2009 ในนัดที่พบกับดาร์บีเคาน์ตี ก่อนที่เขาจะได้ลงเล่นในหลายนัดในฤดูกาล 2009–10 และได้รับสัญญาสามปีจากสโมสร
ฮอดสันเกิดในอังกฤษ แต่สามารถเลือกเล่นให้กับนอร์เทิร์นไอร์แลนด์ได้เพราะมีเชื้อสายจากย่าของเขา เขาได้เล่นให้กับทีมชาตินอร์เทิร์นไอร์แลนด์รุ่นอายุไม่เกิน 19 และ 2 ปี ก่อนที่ในเดือนพฤศจิกายน ค.ศ. 2010 นั้นเอง เขาจะถูกเรียกติดทีมชาติชุดใหญ่เป็นครั้งแรก
เกียรติประวัติ.
มิลตันคีนส์ดอนส์
ไมเคิล โอนีลล์

ไมเคิล แอนดรูว์ มาร์ติน โอนีลล์ (เกิดวันที่ 5 กรกฎาคม ค.ศ. 1969) เป็นอดีตนักฟุตบอลชาวไอร์แลนด์เหนือ ปัจจุบันเป็นผู้จัดการทีมของนอร์เทิร์นไอร์แลนด์
โอนีลล์เริ่มต้นเล่นฟุตบอลอาชีพกับสโมสรท้องถิ่นอย่างโคลเรน ก่อนที่จะย้ายไปเล่นให้แก่หลายสโมสรในอังกฤษ สกอตแลนด์ และสหรัฐ เขาเคยเล่นให้แก่ทีมชาตินอร์เทิร์นไอร์แลนด์ 31 นัด ยิงได้ 4 ประตู
โอนีลล์เริ่มต้นอาชีพผู้จัดการทีมฟุตบอลกับสโมสรเบรชินในช่วงปี 2006–2008 ต่อมาเขาย้ายไปคุมแชมรอกโรเวอส์ ซึ่งเขาช่วยให้ทีมชนะเลิศลีกสองสมัยและเซตันตาคัพหนึ่งสมัย เขารับตำแหน่งเป็นผู้จัดการทีมชาตินอร์เทิร์นไอร์แลนด์ใน ค.ศ. 2011 และคุมทีมผ่านรอบคัดเลือกจนได้ไปเล่นในรอบสุดท้ายของฟุตบอลชิงแชมป์แห่งชาติยุโรป 2016 และในเดือนพฤศจิกายน ค.ศ. 2019 โอนีลล์ได้เข้ารับตำแหน่งผู้จัดการทีมของสโตกซิตี
จินตามณีมนเทียร (เถอูร์)

จินตมณีมนเทียรแห่งเถอูร์  เป็นโบสถ์พราหมณ์ที่บูชาพระพิฆเนศ ตั้งอยู่ในเถอูร์ (थेऊर; Theur) 25 กิโลเมตรจากเมืองปูเน ที่นี่เป็นหนึ่งในแปดมนเทียรของอัษฏวินายก เทวสถานพระคเณศทั้งแปดแห่งอันโด่งดังของรัฐมหาราษฏระ
ตำนานของมนเทียรระบุถึงที่มาของการที่พระพิฆเนศทรงได้รับอัญมณีศักดิ์สิทธิ์ที่ช่วยอำนวยอวยพรได้ที่เรียกว่าจินตมณี (Cintamani) เพื่อใช้อวยพรแด่ผู้ที่สักการะพระองค์ มาจากฤาษีกปิล (Kapila) จากพระเจ้าคณะ หรือ คุณะ (Gana or Guna; गुण) จากกษัตริย์พระองค์หนึ่งซึ่งเป็นผู้โลภ มนเทียรนี้มีความสัมพันธ์กับสันตะแห่งคาณปัตยะนามว่า โมรยา โคสาวี (Morya Gosavi) ถึงแม้จะเชื่อว่ามนเทียรตั้งอยู่โดยไม่มีจุดเริ่มต้น แต่อาคารของมนเทียรในปัจจุบันเชื่อว่าสร้างขึ้นโดยโมรยา โคสาวี หรือโดยลูกหลานของท่าน จินตมณีมนเทียรได้รับการทำนุบำรุงอย่างดีโดยกษัตริย์เปษว (Peshwa) โดยเฉพาะพระเจ้ามธวเราที่หนึ่ง (Madhavrao I; 1745–1772) ผู้ทรงทำนุบำรุงและสร้างโครงสร้างต่าง ๆ ในมนเทียร
เถอูร์ (Theur) ตั้งอยู่ใน (ตลุกะ; taluka) หาเวลีตลุกะ (Haveli taluka) ของอำเภอปูเน ใกล้กับจุดที่แม่น้ำภิมา (Bhima) กับแม่น้ำมูลมุถ (Mula-Mutha) มาบรรจบกัน
ความสำคัญ.
เถอูร์นั้นเป็นมนเทียรลำดับที่ห้าจากแปดมนเทียรตามอัษฏวินายกยาตรา (การจาริกแสวงบุญตามอัษฏวินายกทั้งแปดแห่ง) แต่ผู้จาริกแสวงบุญนิยมเดินทางมาสักการะมนเทียรนี้เป็นลำดับที่สองถัดจากที่โมรคาว (Morgaon) เนื่องจากเป็นเส้นทางที่เดินทางได้สะดวกกว่า
ในคัมภีร์"มุทคลปุราณะ" (Mudgala Purana) ระบุว่า พระเจ้าคณะ, คุณะ หรือ คนสุระ (Gana or Guna or Ganasura) เป็นบุตรของพระเจ้าอภิชิต (Abhijit) และพระนางคุณวตี (Gunavati) พระเจ้าคุณะเป็นกษัตริย์ที่แข็งแกร่งแต่หัวร้อน และเป็นกษัตริย์นักรบ พระองค์บูชาพระศิวะ พระบิดาของพระคเณศ พระศิวะจึงเมตตาประทานให้พระเจ้าคุณะได้ปกครองสามโลก สวรรค์ โลกมนุษย์ และโลกบาดาล และได้ให้ประกาศิตว่าพระเจ้าคณะจะไม่สามารถถูกสังหารได้ ครั้งหนึ่งพระคณะและบริวารได้เดินทางไปถึงอาศรมของฤาษีกปิล (Kapila) ผู้ครอบครองอัญมณีศักดิ์สิทธิ์ที่สามารถประสาทคำขอได้ "จินตมณี" ฤาษีกปิลต้อนรับพระเจ้าคณะและบริวารด้วยอาหารเลิศรสซึ่งสร้างขึ้นดวยพลังของจินตมณี ด้วยความโลภที่อยากครอบครองจินตมณี แต่ฤาษีกปิลปฏิเสธ พระเจ้าคณะได้ยึดอัญมณีนั้นมาจากฤาษี ฤาษีกปิลผู้ศรัทธาในพระพิฆเนศจึงสวดภาวนาให้พระคเณศทรงช่วยนำอัญมณีนั้นกลับมา พระพิฆเนศและกองทัพองพระองค์ปรากฏในฝันของพระเจ้าคณะ ที่ซึ่งในฝันนั้นมีทหารนายหนึ่งได้ตัดศีรษะของพระเจ้าคณะ พระเจ้าคณะทรงตื่นขึ้นและกรีฑาทัพตรงไปยังอาศรมของฤาษีกปิล โดยมีเป้าหมายเพื่อจะสังหารฤาษีเสีย พระเจ้าอภิชิตผู้เป็นบิดาทรงพยายามห้ามปรามและแนะนำให้คืนจินตมณีกลับไปแก่ฤาษี แต่พระเจ้าคณะทรงไม่เชื่อฟังและเข้าทำลายอาศรมของฤาษีกปิล พระพิฆเนศเสด็จลงมาสังหารพระเจ้าคณะโดยการตัดศีรษะ และพระนางสิทธิ ศักติของพระคเณศเป็นผู้ทรงเนรมิตกองทักกว่าพันคนเข้ากำจัดกองทัพของพระเจ้าคณะ หลังจากนั้นพระคเณศทรงนำจินตมณีคืนให้แก่ฤาษีกปิล แต่ฤาษีเลือกที่จะถวายจินตมณีนั้นให้กับพระคเณศแทน
ชื่อ "เถอูร์" (Theur) นั้นมาจากภาษาสันสกฤต "สถาวร" ("Sthavar"; स्थावर) แปลว่ามั่นคง ในอีกตำนานหนึ่งเล่าว่าพระพรหมได้ทรงทำสมาธิที่นี่ และจิตอันไม่ได้พักผ่อนของพระองค์ได้ "สถาวร" ที่นี่ด้วยพระพรจากพระคเณศ เนื่องจากพระคเณศได้ทรงช่วยให้พระพรหมหลุดพ้นจาก "จินตะ" (ความกังวล) ของพระองค์ จึงเป็นที่เรียกขานว่า "จินตมณี" ในอีกตำนานหนึ่งเล่าว่าพระอินทร์ได้บูชาขอพรพระคเณศภายใต้ต้น Kadamba ให้พระองค์หลุดพ้นจากคำสาปของเคาตมะมหาฤษี (Gautama Maharishi) ที่นี่จึงเป็นที่รู้จักในชื่อ Kadamaba นคร แปลว่าเมืองแห่งต้น Kadamba
เลณยาทรี

เลณยาทรี (Leṇyādri; Lenyadri) หรือบางครั้งเรียกว่า ถ้ำคเณศเลณ (Ganesa Lena), คเณศปหร์ (Ganesh Pahar) หรือ ถ้ำสุเลมาน (Suleman Caves) เป็นหมู่ถ้ำเจาะหินกว่า 30 แห่งในศาสนาพุทธ ตั้งอยู่ 5 กิโลเมตรทางเหนือของชุนนร (Junnar) ในอำเภอปูเน รัฐมหาราษฏระ ประเทศอินเดีย ถ้ำอื่น ๆ ที่รายล้อมเมืองชุนนรได้แก่ถ้ำมนโมที (Manmodi Caves), ถ้ำศิวเนรี (Shivneri Caves) และ ถ้ำตุลชา (Tulja Caves)
ถ้ำหมายเลข 7 ดั้งเดิมแล้วเป็นเป็นวิหารในศาสนาพุทธได้กลายเป็นโบสถ์พราหมณ์ที่บูชาพระพิฆเนศ และเป็นหนึ่งในแปดโบสถ์พระคเณศอันยิ่งใหญ่ อัษฏวินายก ถ้ำจำนวน 26 ถ้ำมีการระบุตัวเลข เรียงจากตะวันออกไปตะวันตก โดยที่ทุกถ้ำหันหน้าออกไปทางทิศใต้ ถ้ำหมายเลข 6 และ 14 เป็น"เจดียคฤห์" (chaitya-griha - ที่ประกอบพิธีกรรม) ส่วนที่เหลือเป็นวิหาร (vihara - กุฏิสงฆ์)
ถ้ำต่าง ๆ สร้างขึ้นในราวคริสต์ศตวรรษที่ 1-3 โดยมนเทียรของพระคเณศในถ้ำหมายเลข 7 สร้างขึ้นในคริสต์ศตวรรษที่ 1 ทุกถ้ำล้วนมีรากฐานมาจากศาสนาพุทธหินยาน และไม่ทราบชัดเจนว่าวิหารพุทธในถ้ำ 7 กลายเป็นโบสถ์พราหมณ์ตั้งแต่เมื่อใด
ชื่อ.
"เลณยาทรี" (Lenyadri) แปลตรงตัวว่า "ถ้ำเขา" ("mountain cave") มาจากภาษามราฐี คำว่า 'เลณ' ('Lena') แปลว่าถ้ำ และ 'อทรี' ('Adri') ในภาษาสันสกฤต แปลว่า "เขา" หรือ "หิน" พบชื่อของเลณยาทรีอยู่ในทั้งคัมภีร์คเณศปุราณะและสถลปุราณะ (Sthala Purana) ในลักษณะเกี่ยวข้องกับตำนานของพระคเณศ It is also called "Jeernapur" and "Lekhan parvat" ("Lekhan mountain").
ในอดีตเขานี้มีชื่อว่า "คเณศปหร" "(Ganesh Pahar)" ("เขาพระคเณศ") ในจารึกโบราณเรียกที่นี่ว่า "กปิจิต (กปิจิตต)" "(Kapichita (Kapichitta))" ชื่ออื่น ๆ ของถ้ำเช่น "คเณศเลณ" "(Ganesh Lena)" หรือถ้ำพระคเณศ
ถ้ำหมายเลข 7.
สถาปัตยกรรม.
คเณศมนเทียรตั้งอยู่ในถ้ำหมายเลข 7 ซึ่งใหญ่ที่สุดในบรรดาการเจาะถ้ำรอบ ๆ ชุนนร (Junnar) ตั้งอยู่ที่ความสูงประมาณ จากพื้นดิน ดั้งเดิมแล้วที่นี่เป็นวิหารในศาสนาพุทธ ที่ซึ่งสงฆ์ใช้อยู่อาศัยและทำสมาธิ โถงมีความยาวราม กว้าง และสูง มีหน้าต่างอยู่ 2 บาน บานละข้างของทางเข้า ปัจจุบันโถงนี้ใช้เป็นสภามณฑป (sabha-mandapa - โถงรวมตัว) ของมนเทียร ("assembly hall") ทางเข้ามนเทียรเข้าถึงได้ผ่านบันได 283 ขั้น บันไดเหล่านี้เชื่อว่าเป็นตัวแทนถึงความสุขทางราคะ ที่ซึ่งพระคเณศสามารถพ้นผ่านมาได้
เทวรูป.
พระพิฆเนศที่ประดิษฐานที่นี่เรียกว่า "คีรีชาตมัช"  แปลว่า "เกิด (ชาตะ) แก่ภูเขา (คีรี)" ("mountain-born") หรือ "อาตมัชแห่งคีรีชา" ("Atmaja of Girija") พระบุตรแห่งพระปารวตี ผู้ซึ่งทรงเป็นพระธิดาของหิมวาน (Himavan) บุคลาธิสถานของเทือกเขาหิมาลัย เช่นเดียวกันกับอัษฏวินายกแห่งอื่น ๆ ทั้งแปดแห่ง พระคเณศแห่งคีรีชาตมัชนั้นเชื่อว่าเป็น สวยัมภู (svayambhu) คือหินที่เกิดขึ้นเป็นรูปลักษณะของพระคเณศเองตามธรรมชาติ
กวมในโอลิมปิกเยาวชนฤดูร้อน 2018

ดินแดนกวมของสหรัฐอเมริกา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติกวมเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 1 ชนิดกีฬา ผลการแข่งขันครั้งนี้ดินแดนกวมของสหรัฐอเมริกาไม่ได้รับเหรียญรางวัลใด ๆ
ภิรมย์ พลวิเศษ

ภิรมย์ พลวิเศษ (7 สิงหาคม พ.ศ. 2508 - 15 พฤษภาคม พ.ศ. 2563) อดีตสมาชิกสภาผู้แทนราษฎรจังหวัดนครราชสีมา และอดีตเลขานุการรัฐมนตรีว่าการกระทรวงอุตสาหกรรม (สุริยะ จึงรุ่งเรืองกิจ)
ประวัติ.
นายภิรมย์ พลวิเศษ เกิดเมื่อวันที่ 7 สิงหาคม พ.ศ. 2508 ที่ อำเภอประทาย จังหวัดนครราชสีมา ด้านชีวิตครอบครัวสมรสกับนาง อรทัย พลวิเศษ มีบุตร 4 คนคือ
นายภิรมย์เสียชีวิตจากภาวะติดเชื้อในกระแสโลหิตภายหลังจากผ่าตัดส้นเท้าเมื่อช่วงบ่ายวันศุกร์ที่ 15 พฤษภาคม พ.ศ. 2563 ที่ โรงพยาบาลมหาราชนครราชสีมา สิริรวมอายุได้ 54 ปี
การศึกษา.
ภิรมย์จบการศึกษาระดับประกาศนียบัตรวิชาการศึกษาชั้นสูง (ปก.ศ.สูง) และ ระดับปริญญาตรี ด้านบริหารการศึกษา จากวิทยาลัยครูนครราชสีมา จากนั้นสอบเข้ารับราชการครูได้เมื่อปี พ.ศ. 2529 ที่อำเภอประทาย ซึ่งเป็นอำเภอบ้านเกิด ก่อนลาออกจากราชการครูมาทำงานการเมืองแบบเต็มตัว โดยตำแหน่งสุดท้ายทางราชการคือตำแหน่งหัวหน้าการประถมศึกษา อำเภอลำทะเมนชัย จังหวัดนครราชสีมา 
งานการเมือง.
ภายหลังจากลาออกจากราชการนายภิรมย์ได้ลงสมัครรับเลือกตั้งสมาชิกสภาผู้แทนราษฎร เขต 5 จังหวัดนครราชสีมา เมื่อวันอาทิตย์ที่ 23 ธันวาคม พ.ศ. 2550 ในสังกัดพรรคพลังประชาชนและได้รับเลือกตั้งในปีนั้นโดยสามารถเอาชนะนาย วัชรา ณ วังขนาย เจ้าของตำแหน่งจาก พรรครวมชาติพัฒนา ไปได้ แต่หลังจากที่พรรคพลังประชาชนถูกศาลรัฐธรรมนูญสั่งยุบพรรคในปี พ.ศ. 2551 นายภิรมย์จึงย้ายมาสังกัดพรรคภูมิใจไทย
จากนั้นในปี พ.ศ. 2561 นายภิรมย์พร้อมด้วยนางอรทัยผู้เป็นภรรยาได้ย้ายมาสังกัด พรรคพลังประชารัฐ โดยนายภิรมย์ถือเป็นหนึ่งในแกนนำกลุ่มสามมิตรทำหน้าที่ชักชวนบรรดา อดีต ส.ส. นักการเมืองท้องถิ่น ให้ย้ายมาสังกัดพรรคพลังประชารัฐ ต่อมาในการเลือกตั้งสมาชิกสภาผู้แทนราษฎรเมื่อวันอาทิตย์ที่ 24 มีนาคม พ.ศ. 2562 นายภิรมย์ได้ขยับขึ้นไปอยู่ในบัญชีรายชื่อลำดับที่ 24 พร้อมกับส่งนางอรทัยลงสมัครในเขต 5 แทนนายภิรมย์
หลังการเลือกตั้งนายภิรมย์ได้รับแต่งตั้งให้ดำรงตำแหน่งเป็นเลขานุการรัฐมนตรีว่าการกระทรวงอุตสาหกรรม (นาย สุริยะ จึงรุ่งเรืองกิจ) เมื่อวันที่ 6 สิงหาคม พ.ศ. 2562 
สมาชิกสภาผู้แทนราษฎร.
นายภิรมย์ พลวิเศษ ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัยคือ
1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนครราชสีมา สังกัด พรรคพลังประชาชน → พรรคภูมิใจไทย
โอลิมเปีย โบนาปาร์ต เจ้าหญิงนโปเลียน

โอลิมเปีย โบนาปาร์ต เจ้าหญิงนโปเลียน  (พระนามเดิม:เคาน์เตสโอลิมเปีย ฟอน อัน ซู อโค-ซินเนอร์แบร์ค) ประสูติเมื่อวันที่ 4 มกราคม 2531 เป็นพระธิดาใน อาร์ชดัชเชสมาเรีย เบียทริซแห่งออสเตรีย กับ เคานต์ลิบราด ฟอน อัน ซู อโค-ซินเนอร์แบร์ค พระบิดาของพระองค์เป็นพระราชปนัดดาใน พระเจ้าลุดวิจที่ 3 แห่งบาวาเรีย ในขณะที่พระมารดานั้น ทรงเป็นเจ้านายชั้นสูงจากออสเตรีย โดยเป็นพระนัดดาใน อาร์ชดยุกโรแบร์ตแห่งออสเตรีย-เอสเต และ อาร์ชดัชเชสมาร์เกรีตาแห่งออสเตรีย-เอสเต ทั้งยังทรงเป็นพระภาคิไนยใน เจ้าฟ้าชายลอเรนซ์แห่งเบลเยียม อาร์คดยุคแห่งออสเตรีย-เอสต์ พระประมุขแห่งราชวงศ์ออสเตรีย-เอสเต พระองค์ปัจจุบัน
เคาน์เตสโอลิมเปีย ฟอน อัน ซู อโค-ซินเนอร์แบร์ค ทรงจบการศึกษาจาก มหาวิทยาลัยเยล ปริญญาโทวิทยาศาสตร์การเมือง และได้พบกับ ฌ็อง-คริสต็อฟ เจ้าชายนโปเลียน พระสวามีในอนาคตในช่วงปิดเทอมที่ปารีส ก่อนจะทรงหมั้นกันในเดือนพฤษภาคม 2562 ซึ่งพระธำมรงค์นั้น ทรงทำมาจากเพชรยอดมงกุฎของ เออเฌนี เดอ มอนตีโค ก่อนจะเสกสมรสกันเมื่อวันที่ 17 ตุลาคม ในปีเดียวกัน โดยมีสมาชิกพระราชวงศ์เสด็จพระราชดำเนิน/เสด็จร่วมงานมกามาย อาทิ แกรนด์ดยุกอ็องรีแห่งลักเซมเบิร์ก เจ้าชายกีโยม แกรนด์ดยุกรัชทายาทแห่งลักเซมเบิร์ก เจ้าหญิงสเตฟานี แกรนด์ดัชเชสรัชทายาทแห่งลักเซมเบิร์ก เจ้าชายเฟลิกซ์แห่งลักเซมเบิร์ก เจ้าหญิงแคลร์แห่งลักเซมเบิร์ก เจ้าหญิงมาเรีย ลอราแห่งเบลเยียม อาร์ชดัชเชสแห่งออสเตรีย-เอสเต เจ้าชายเปาโลส มกุฎราชกุมารแห่งกรีซ เจ้าหญิงมาเรีย-โอลิมเปียแห่งกรีซและเดนมาร์ก เจ้าชายคริสทีอันแห่งฮันโนเฟอร์ (ประสูติ ค.ศ. 1985) เจ้าหญิงเบียทริซแห่งยอร์ก
ลางโกช

ลางโกช  คือ แป้งแผ่นทอดในน้ำมัน เป็นอาหารที่มีชื่อเสียงของประเทศฮังการี อาจปรุงรสด้วยวัตถุดิบอื่น ๆ เช่น ครีมเปรี้ยว, ชีส, หอมหัวใหญ่ ฯลฯ เพื่อความอร่อย
ประวัติและที่มาของชื่อ.
คำว่า "ลาง"  มาจากศัพท์ภาษาฮังการีที่แปลว่า "เปลวไฟ"
ในพจนานุกรมภาษาฮังการีที่เก่าแก่ที่สุด ชื่อ "แบ็สแตร์แซ"  ในคริสต์ศตวรรษที่ 15 ได้กล่าวถึงที่มาของแป้งทอดแบบแผ่นของชาวโรมัน มีชื่อว่า "panis focacius" (คำนี้กลายเป็นรากศัพท์ของคำว่าแป้งทอดแผ่น ในภาษาอิตาลี) ในจักรวรรดิโรมันโบราณ "panis focacius" หรือแป้งทอดแบบแผ่น จะถูกปรุงให้สุกโดยการนำไปอบในขี้เถ้าของเตาไฟ แต่แป้งทอดแผ่นในปัจจุบันของชาวฮังการีจะปรุงให้สุกด้วยการทอดในน้ำมัน (deep fry)
แป้งทอดแผ่นที่มีชื่อเรียกว่า "ลาลังกา" ("lalanga") มีอยู่ในตำรับอาหารของจักรวรรดิไบแซนไทน์และจักรวรรดิออตโตมัน ในจักรวรรดิไบแซนไทน์ แป้งทอดถือเป็นอาหารว่าง แต่ในจักรวรรดิออตโตมัน แป้งทอดถือเป็นของหวานเมื่อรับประทานกับน้ำผึ้งและถือเป็นอาหารคาวหวานเมื่อรับประทานกับชีสเปรี้ยว ทุกวันนี้ ลาลังกายังมีรับประทานกันทั่วไปในตุรกี รวมถึงในกรีซ (โดยเฉพาะในเพโลพอนนีส) เรียกว่า "ลาลาเกีย" 
การทำ.
แป้งลางโกชทำจากน้ำ/นม, แป้ง, ยีสต์ และเกลือ แล้วนวดส่วนผสมด้วยมือหรือเครื่องนวด เมื่อยีสต์เริ่มเผาผลาญคาร์โบไฮเดรตในแป้ง คาร์บอนไดออกไซด์จะถูกปล่อยออกมา ซึ่งจะทำให้แป้งเพิ่มขึ้น ทำให้เกิดฟองอากาศในลางโกช โดยทั่วไปแป้งลางโกชจะเหมือนกับแป้งพิซซ่า แต่นำแป้งไปทอดในน้ำมันแทนการอบ การเพิ่มครีมโยเกิร์ตหรือมันฝรั่งบดลงในแป้งเป็นทางเลือกหนึ่งที่เป็นที่นิยมอย่างมาก ซึ่งเราเรียกลางโกชที่ผสมมันฝรั่งว่า "ลางโกชมันบด"  ลางโกชนิยมรับประทานอุ่น ๆ ราดด้วยครีมและชีสขูดหรือลิพเทาเออร์  บางสูตรอาจใส่แฮม ไส้กรอก หรือที่พบเห็นได้มากที่สุดคือ การถูหน้าลางโกชด้วยกระเทียมหรือเนยกระเทียม หรือราดน้ำกระเทียม ส่วนผสมอื่น ๆ อาจเป็นเห็ด เนยแข็งควาร์ก มะเขือม่วง กะหล่ำปลี คีเฟอร์ (kefir) ไข่เจียว น้ำตาล หรือ แยม
ลางโกชเป็นอาหารที่นิยมรับประทานตลอดทั้งปี เนื่องจากเป็นอาหารราคาไม่แพงและเรียบง่ายมักมีร้านขายลางโกชรอบ ๆ สถานีรถโดยสารประจำทาง งานแสดงสินค้า และงานเทศกาลทั่วยุโรปตะวันออก มีการจำหน่ายลางโกชในร้านอาหารฟาสต์ฟูดมากมายหลายแห่ง ไม่เพียงแต่ในฮังการี แต่ขายในออสเตรียด้วย โดยเฉพาะในกรุงเวียนนาเมืองหลวง ลางโกชเป็นอาหารจานด่วนที่เป็นที่นิยมในงานแสดงสินค้าและในสวนสนุกเช่น สวนสนุกพราเทอร์
ในเรื่องของภาษาที่ใช้เรียกลางโกชนั้น ในประเทศเช็กเกีย สโลวาเกีย และโครเอเชียเรียกว่า ในเซอร์เบียเรียกว่า หรือ ในสโลวีเนียเรียกว่า ในบัลแกเรียเป็นที่รู้จักกันในชื่อ นอกจากนี้ยังเป็นที่นิยมในโรมาเนีย (โดยเฉพาะในทรานซิลเวเนียซึ่งเคยเป็นเขตแดนของฮังการีในสมัยจักรวรรดิออสเตรีย-ฮังการี) เรียกว่า และยังเป็นที่นิยมอย่างมากในโปแลนด์ รู้จักกันในชื่อ และในสหราชอาณาจักร เรียกอาหารชนิดนี้ว่า หรือ ("ขนมปังทอดฮังการี")
อาหารที่คล้ายกัน.
แป้งทอดลางโกชนั้นคล้ายกับขนมปังทอดชนิดหนึ่งของชนพื้นเมืองอเมริกา และคล้ายกับอาหารบัลแกเรียชื่อ เหมือนอาหารในเอเชียกลางชื่อ "shelpek" แป้งทอดอินเดียชื่อ "bhatoora" และ ในแคนาดา
ปาลิงกอ

ปาลิงกอ  เป็นบรั่นดีผลไม้แบบดั้งเดิมในยุโรปกลาง มีต้นกำเนิดในประเทศฮังการี คิดค้นในช่วงยุคกลาง เป็นที่รู้จักกันในหลายชื่อ ได้รับการคุ้มครองทางกฎหมายในฐานะสิ่งบ่งชี้ทางภูมิศาสตร์ของสหภาพยุโรป (สินค้าจีไอ) มีเพียงผลไม้ที่มีการแปรรูปบรรจุขวดในฮังการีเท่านั้นที่จะได้เป็นสินค้าจีไอ และบรั่นดีเอพริคอตจากสี่จังหวัดของประเทศออสเตรียเท่านั้น ที่สามารถเรียกว่า "ปาลิงกอ" ในขณะที่ "โตตปาลิงกอ"  หมายถึงบรั่นดีคล้ายกันที่ทำมาจากข้าวสาลี "เตอร์เกยปาลิงกอ"  เป็นบรั่นดีจากกากองุ่นที่ได้รับการคุ้มครองแบบเดียวกับปาลิงกอ ปาลิงกอมักแปรรูปจากผลไม้ที่ปลูกในท้องถิ่น ที่นิยมที่สุดคือ พลัม เอพริคอต แอปเปิล ลูกแพร์ และเชอร์รี
ผลิตภัณฑ์ที่คล้ายกันมีอยู่ในประเทศเช็กเกีย โปแลนด์ และสโลวาเกีย เป็นที่รู้จักในชื่อ "pálenka" เช่นเดียวกับในโรมาเนีย ซึ่งเป็นที่รู้จักในชื่อ
สิทธิวินายกมนเทียร (สิทธเฏก)

สิทธิวินายกมนเทียร  แห่งสิทธเตก (Siddhatek) เป็นโบสถ์พราหมณ์ที่สร้างขึ้นเพื่อบูชาพระพิฆเนศ มนเทียรนี้เป็นหนึ่งในอัษฏวินายก หรือมนเทียรแห่งพระคเณศ 8 แห่งที่ได้รับการเคารพบูชาสูงในรัฐมหาราษฏระ ประเทศอินเดีย มนเทียรนี้เป็นแห่งเดียวในแปดแห่งที่ตั้งอยู่ในอำเภออะห์เมดนคร มนเทียรตั้งอยู่ริมฝั่งแม่น้ำทางเหนือของแม่น้ำภิมา (Bhima) ในสิทธเตก แขวง (ตลุกะ-taluka) กรชัต (Karjat taluka) ในอำเภออะห์เมดนคร (Ahmednagar district) สถานีรถไฟที่ใกล้ที่สุดคือดาอุนทด์ (Daund) ห่างออกไป 19 กิโลเมตร มนเทียรนี้เข้าถึงได้จากหมู่บ้านเล็ก ๆ ชื่อศิรปุระ (Shirapur) ในอำเภอปูเน บนฝั่งแม่น้ำทางใต้ แล้วจึงนั่งเรือหรือข้ามสะพานที่พึ่งสร้างใหม่ไปยังมนเทียร และยังมีเส้นทางอื่น ๆ ซึ่งอยู่ห่างออกไปจากมนเทียรอีก
มนเทียรนี้ตั้งอยู่บนเนินเขาเล็ก ๆ ล้อมรอบด้วยต้น Babul หนาแน่น อยู่ห่างไปราว 1 กิโลเมตรจากใจกลางหมู่บ้านสิทธเตก การประกอบพิธีจำสำเร็จได้ต้องเดินเวียนเทียน (ปรทักษิณา - pradakshina) รอบเนินเขานี้เจ็ดรอบ โดยที่ทางนั้นยังคงไม่ได้มีการทำถนนและอาจมีพุ่มไม้แหลม ๆ อยู่บนทางเดิน
ความสำคัญทางศาสนา.
ตามเส้นทางของอัษฏวินายกยาตรา สิทธเตกเป็นมนเทียรลำดับที่สองถัดจากโมรคาว (Morgaon) ซึ่งเป็นที่แรก แต่ผู้แสวงบุญมักเดินทางไปที่เถอูร์ (Theur) ถัดจากโมรคาวก่อนที่จะมายังสิทธเตกนี้ เนื่องจากเดินทางได้สะดวกกว่า.
มูรติของพระคเณศที่ประดิษฐานที่นี่ทรงมีงวงที่หันไปทางขวา ต่างจากเทวรูปทั่วไปวึ่งนิยมทำโดยให้งวงไปทางซ้าย เชื่อกันว่าพระคเณศที่ทรงมีงวงหัวไปทางขวาแบบนี้นั้นทรงกำลังอย่างมากและโปรดได้ยากกว่า ในบรรดาอัษฏวินายกทั้งแปด มีเพียงที่นี่ที่พระคเณศทรงหันงวงไปทางขวา ดั้งเดิมแล้วยึดถือว่าลักษณะที่ทรงมีงวงไปทางขวานี้เรัยกว่า “สิทธิวินายก” คือผู้ประทาน “สิทธิ” ("ความสำเร็จ, มีชัย", "พลังอำนาจเหนือธรรมชาติ") มนเทียรนี้จึงเรียกว่าเป็น “ชครุตเกษตร” "(jagrut kshetra)" ที่ซึ่งเทพประธานทรงมีพละกำลังสูงมากเป็นพิเศษ
สิทธิวินายกมนเทียร

สิทธิวินายกมนเทียร (Siddhivinayak temple) อาจหมายถึงมนเทียรของพระคเณศต่อไปนี้
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
พลลาเลศวร ปาลี

พลลาเลศวร (มราฐี: बल्लाळेश्वर; Ballaleshwar ตรงตัว: "จ้าวแห่งพลลาล": Ballal's Lord) เป็นโบสถ์พราหมณ์ของพระพิฆเนศ หนึ่งในอัษฏวินายกแปดแห่ง พลลาเลศวรตั้งอยู่ในหมู่บ้านปาลี (Pali) ห่างจากเมืองโรหะ (Roha) 28 กิโลเมตรในเขตไรคัท ตั้งอยู่ระหว่างป้อมสรัสคัท (Sarasgad) และแม่น้ำอัมบา (Amba)
สถาปัตยกรรม.
ผู้ก่อสร้างคือโมเรศวร วิถถัล สินทกร (Moreshvar Vitthal Sindkar) หรือ ทิกเห (Dighe) ก่อสร้างมนเทียรนี้ขึ้นในปี 1640 เขาเป็นหนึ่งในผู้สร้างงานของศิวาจี มนเทียรหลังเดิมซึ่งสร้างไม้นั้นถูกรื้อและสร้างใหม่ด้วยหินในปี 1760 ออกแบบโดยศรี ฟัดนีส (Shri Fadnis) โดยสร้างออกมาในลักษณะของรูปอักษรคำว่า "ศรี" โดยการผสมปรอทและซีเมนต์ในการก่อสร้าง มนเทียรซึ่งหันหน้าไปทางตะวันออกนี้ออกแบบมาอย่างดีเพื่อให้แสงอาทิตย์ยามรุ่งอรุณส่องลงมาที่มูรติระหว่างการทำพิธีอารตีพอดี ระฆังหนึ่งของมนเทียรนั้นนำกลับมาโดย Chimaji Appa หลังทำศึกกับชาวโปรตุเกสใน Vasai และ Sasti ชนะ
มูรติ.
มูรติของพระคเณศนั้นประทับบนอาสน์หิน ตั้งโดยหันหน้าไปทางทิศตะวันออก ด้านหลังที่ประทับเป็นฉากเงินแสดงภาพของพระสิทธิและพระฤทธิทรงโบกพัด นอกจากนี้พระเนตรและพระนาภีขององค์มูรตินั้นได้ฝังเพชรไว้ด้านใน
มณฑลปุเณ

มณฑลปุเณ  หรือชื่อเดิม ภูมิภาคเทศ (Desh region) เป็นหนึ่งในมณฑล (administrative division) ของรัฐมหาราษฏระ ประเทศอินเดีย อาณาเขตของมณฑลปุเณติดต่อกับมณฑลโกนกันทางตะวันตก, มณฑลนาศิกทางเหนือ, มณฑลออรังคาบาดทางตะวันออก และรัฐกรณาฏะทางใต้
ในมณฑลปุเณแบ่งการปกครองย่อยเป็น 6 อำเภอ (district) ได้แก่ โกลหปุระ, ปุเณ, สังคลี, สตร, โสลาปุระ
วรทวินายก

วรทวินายก (มราฐี: वरदविनायक; Varadvinayak) เป็นโบสถ์พราหมณ์ที่สร้างขึ้นเพื่อบูชาพระพิฆเนศ เป็นหนึ่งในมนเทียรทั้งแปดของอัษฏวินายกมนเทียร วรทวินายกมนเทียรตั้งอยู่ในหมู่บ้านมหธ (Mahad; महड) ในแขวง (ตลุกะ; taluka) ขาลปุระตลุกะ (Khalapur taluka) ในอำเภอไรคัท รัฐมหาราษฏระ ประเทศอินเดีย มนเทียรนี้สร้างขึ้น (บูรณะ) โดยผู้พันแห่งเปศว (Peshwa) ชื่อ รามจี มหาเทว พิวัลกร (Ramji Mahadev Biwalkar) เมื่อปี 1725
มูรติ.
มูรติประจำมนเทียรแห่งนี้เป็น "สวยัมภู" (swayambu) คือเกิดขึ้นเองตามธรรมชาติ มีผู้ไปพบอยู่ในทะเลสาบใกล้ ๆ เมื่อปี 1690 ส่วนมนเทียรนั้นสร้างขึ้นในปี 1725 โดย รามจี มหาเทว พิวัลกร มูรตินี้ประดิษฐานโดยหันหน้าไปทางทิศตะวันออก และมีงวงของพระองค์หันไปทางซ้าย ตะเกียงน้ำมันของมนเทียรนี้เชื่อกันว่าจุดส่องสว่างมาตั้งแต่ 1892 โดยไม่เคยดับ
ชัยภูมิ ป่าแส

ชัยภูมิ ป่าแส เป็นนักกิจกรรมเยาวชนสิทธิมนุษยชนชาวลาหู่จากประเทศไทย เพื่อส่งเสริมสิทธิความชอบธรรมของชนกลุ่มน้อยภายในสังคม เขาถูกสังหารที่ด่านตรวจบ้านรินหลวงในอำเภอเชียงดาว จังหวัดเชียงใหม่ โดยเจ้าหน้าที่ทหารของกองทัพบกในวันที่ 17 มีนาคม พ.ศ. 2560 กองทัพบกแถลงว่าเพื่อเป็นการสกัดชัยภูมิเนื่องจากขนส่งยาเสพติด โดยเจ้าหน้าที่ยังอ้างว่าเขาพยายามโยนระเบิดมาเพื่อประทุษร้ายต่อเจ้าหน้าที่ และหลบหนีการจับกุม เป็นเหตุทำให้เจ้าหน้าที่ทหารสังหารเขาโดยอ้างว่าเพื่อความปลอดภัย แม้ว่าพยานในเหตุการณ์ได้บอกว่าเขาไม่มีอาวุธและยังถูกเจ้าหน้าที่ประทุษร้ายก่อนถูกสังหาร การสังหารเขาก่อให้เกิดเป็นเสียงวิพากษ์วิจารณ์อย่างวงกว้างภายในประเทศ มีการเรียกร้องจากฮิวแมนไรตส์วอตช์ให้กระทำกระบวนการสืบสวนคดีเป็นไปอย่างโปร่งใส แม้ว่ากองทัพบกกล่าวว่ามีพยานหลักฐานจากวีดิทัศน์ของกล้องโทรทัศน์วงจรปิดในที่เกิดเหตุ แต่ไม่มีการเปิดเผยวีดิทัศน์มาเผยแพร่อย่างเป็นสาธารณะ
เมื่อวันที่ 26 มกราคม พ.ศ. 2565 ศาลอุทธรณ์ได้พิพากษายกฟ้องเพื่อยืนตามตามศาลชั้นต้นในคดีระหว่างนาปอย ป่าแส มารดาของชัยภูมิ กับกองทัพบก โดยพิเคราะห์ว่า "การกระทำของเจ้าหน้าที่ไม่เป็นการละเมิด" เนื่องจากชัยภูมิขัดขวางการปฏิบัติงานและพยายามประทุษร้ายต่อเจ้าหน้าที่ตรวจค้น อังคณา นีละไพจิตร ให้ความเห็นไม่เห็นด้วยในประเด็นเรื่องดีเอ็นเอที่ระเบิดที่ไม่มีการนำขึ้นพิจารณา โดยศาลรับฟังเพียงคำให้การของพยานบุคคล
ประเทศปาปัวนิวกินีในโอลิมปิกเยาวชนฤดูร้อน 2018

ประเทศปาปัวนิวกินี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติปาปัวนิวกินีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้ประเทศปาปัวนิวกินีไม่ได้รับเหรียญรางวัลใด ๆ
ประเทศซามัวในโอลิมปิกเยาวชนฤดูร้อน 2018

ประเทศซามัว เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติซามัวเป็นผู้ทำหน้าที่ในการส่งนักกีฬาเข้าร่วมแข่งขันจำนวน 17 คน ใน 4 ชนิดกีฬา ผลการแข่งขันครั้งนี้ประเทศซามัวไม่ได้รับเหรียญรางวัลใด ๆ
ประเทศตองงาในโอลิมปิกเยาวชนฤดูร้อน 2018

ประเทศตองงา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติตองงาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 12 คน ใน 3 ชนิดกีฬา ผลการแข่งขันครั้งนี้ประเทศตองงาไม่ได้รับเหรียญรางวัลใด ๆ
ประเทศวานูวาตูในโอลิมปิกเยาวชนฤดูร้อน 2018

ประเทศวานูวาตู เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติวานูวาตูเป็นผู้ทำหน้าที่ในการส่งนักกีฬาเข้าร่วมแข่งขันจำนวน 21 คน ใน 3 ชนิดกีฬา ผลการแข่งขันครั้งนี้ประเทศวานูวาตูไม่ได้รับเหรียญรางวัลใด ๆ
เบเกชชอบอ

เบเกชชอบอ  คือ เมืองในแถบตะวันออกเฉียงใต้ของฮังการี เป็นเมืองหลักของเทศมณฑลเบเกช
ภูมิศาสตร์.
เบเกชชอบอตั้งอยู่ในที่ราบใหญ่ฮังการี ห่างจากบูดาเปสต์ไปทางตะวันออกเฉียงใต้ 215 กิโลเมตร (134 ไมล์) ทางหลวงหมายเลข 44, 47, วงแหวนรอบเมืองเบเกชและรถไฟความเร็วสูงสายบูดาเปสต์-โซลโนก-เบเกชชอบอ-เลอเกิชฮาซอ (Budapest-Szolnok-Békéscsaba-Lökösháza railway line)  ทางหลวงหมายเลข 44 เป็นทางด่วนสี่ช่องจราจรระหว่างเบเกชชอบอกับยูลอ (Gyula) จากการสำรวจสำมะโนประชากรปี พ.ศ. 2554 เมืองเบเกชชอบอมีพื้นที่ทั้งหมด 193.93 ตารางกิโลเมตร (75 ตารางไมล์)
วิฆเนศวรมนเทียร (โอฌร)

วิฆเนศวรมนเทียร หรือ พิฆเนศวรมนเทียร  หรือ วิฆนหรคณปติมนเทียร  แห่งโอฌร (Ozar/Ojhar/Ojzar; ओझर) เป็นโบสถ์พราหมณ์ที่บูชาพระพิฆเนศ เป็นหนึ่งในแปดมนเทียรของอัษฏวินายก หรือมนเทียรพระคเณศที่ได้รับการเคารพสูงสุดในรอบรัฐมหาราษฏระ ของประเทศอินเดีย พระคเณศที่ประดิษฐาน ณ มนเทียรนี้มีพระนามว่า วิฆเนศวร (หรือ พิฆเนศวร; ; Vighaneshwara) แปลว่าจ้าวแห่งอุปสรรค (Lord of obstacles) หรือ วิฆนหร (Vignahara) แปลว่าผู้ขจัดอุปสรรค (Remover of obstacles) และมีความเกี่ยวข้องกับตำนานที่ว่าพระคเณศทรงเอาชนะวิฆนาสูร (Vignasura) ปิศาจแห่งอุปสรรรค
โอฌร (Ozar) นั้นตั้งอยู่ห่างจากเมืองปูเนไป 85 กิโลเมตร ไปตามทางหลวงปูเน-นาษิก (Pune-Nashik highway) เช่นเดียวกันกับมนเทียรที่เลณยาทรี ทั้งที่นี่และเลณยาทรีเป็นเพียงสองแห่งในอัษฏวินายกที่ตั้งอยู่ในตำบล (ตลุกะ - taluka) ชุนนรตลุกะ (Junnar taluka) ของอำเภอปูเน โอฌรตั้งอยู่ริมฝั่งแม่น้ำกุกที (Kukadi River) ใกล้กับเขื่อนเยทาคาว (Yedagaon dam)
ประวัติศาสตร์.
Chimaji Appa พี่/น้องชายและผู้บังคับบัญชาของพระเจ้าบาจี เรา ที่หนึ่ง แห่งเปศว (Peshwa) ได้บูรณะมนเทียรนี้ขึ้น พร้อมทั้งหุ้มศิขรของมนเทียรด้วยทองคำ หลังสามารถยึดป้อม Vasai Fort คืนจากชาวโปรตุเกสได้ มนเทียรได้รับการบูรณะอีกครั้งในปี 1967 โดย Appa Shastri Joshi ผู้ศรัทธาในพระพิฆเนศอย่างแรงกล้า
ความสำคัญทางศาสนา.
ถึงแม้โอฌรจะอยู่ลำดับที่ 7 ใน 8 อัษฏวินายก แต่ผู้จาริกแสวงบุญก็นิยมมาที่มนเทียรนี้เป็นลำดับที่ 5 เพราะสะดวกกว่าในการเดินทาง
ในมุทคลปุราณะ (Mudgala Purana), สกันทปุราณะ (Skanda Purana) และในวินายกปุราณะฉบับทมิฬ (Tamil Vinayaka Purana) บันทึกไว้ว่า พระเจ้าอภินันทนา (King Abhinandana) ได้ประกอบพิธีบูชายัญแต่ไม่ได้ถวายสิ่งใดให้แก่พระอินทร์ ซึ่งทำให้พระอินทร์ทรงกริ้ว และดำริให้กาละ (Kāla - เวลา/ความตาย) ทำลายพิธีบูชายัญทิ้ง กาละได้แปลงกายเป็นวิฆนาสูร (Vignasura) อันแปลว่าอสูรแห่งอุปสรรค หรือวิฆน (อุปสรรค) ซึ่งได้ขัดขวางให้พิธีบูชายัญไม่สำเร็จในที่สุด มากไปกว่านั้น กาละยังได้สร้างความวุ่นวายยุ่งเหยิงขึ้นในจักรวาลโดยการสร้างอุปสรรคต่าง ๆ ขึ้นในการทำเรื่องดี ๆ (good deeds), การบูชายัญของฤๅษีและสิ่งมีชีวิตอื่น เหล่าบรรดาฤๅษีจึงพากันร้องขอพระพรหมกับพระศิวะให้ช่วยเหลือ ทั้งสององค์ได้แนะนำให้ขอความช่วยเหลือจากพระคเณศ จากนั้นฤๅษีจึงได้พากันสวดภาวนาให้พระคเณศช่วยเหลือ ที่ซึ่งพระองค์ได้เสด็จไปปราบอสูร วิฆนาสูรในภายหลังได้ทราบว่าเป็นไปไม่ได้ที่จะชนะพระคเณศได้จึงยอมแพ้และตกลงจะไม่รังสิ่งมีชีวิตบนโลกอีก และตกลงกันว่าวิฆน (อุปสรรค) จะคงอยู่ได้แค่ที่ซึ่งไม่มีการบูชาพระคเณศเท่านั้น ในบางฉบับเล่าว่าในตอนท้ายอสูรได้สำนึกผิดและยอมเป็นผู้ติดตามของพระคเณศ และจะคอยสร้างปัญหาแก่ผู้ที่ไม่ได้บูชาพระคเณศ จ้าวของตน วิฆนาสูรยังร้องขอให้พระคเณศรับพระนามใหม่ว่า "วิฆเนศวร" (Vigneshwara) (ซึ่งต่อในภาษาไทยเป็นคำว่า "พิฆเนศวร" อันเป็นพระนามที่เป็นที่นิยมในการเรียกพระคเณศในประเทศไทย) อันแปลว่าจ้าวแห่งวิฆน (อุปสรรค) เพื่อระลึกถึงเหตุการณ์นั้น เหล่าฤๅษีหลังฟื้นตัวขึ้นจึงพากันสร้างเทวรูปพระคเณศขึ้นถวายแลพประดิษฐานไว้ที่โอฌรเพื่อระลึกถึงเหตุการณ์นี้
พ่อขุนเมือง

พ่อขุนเมือง หรือ พ่อขวัญเมือง (หรือ , ; ป. 1370 – 1389/90) เป็นรัชทายาทแห่งอาณาจักรหงสาวดี ระหว่างปลายรัชสมัยของพระราชบิดา พระยาอู่ หลังจากการสวรรคตของพระยาอู่พระองค์ถูกจับคุมขังโดยพระเชษฐาต่างพระมารดา พระเจ้าราชาธิราช ซึ่งเข้ายึดราชบัลลังก์ด้วยความช่วยเหลือจากราชสำนัก พระองค์ถูกสำเร็จโทษใน ค.ศ. 1389/90
พระประวัติ.
พระองค์เป็นพระราชโอรสของ พระยาอู่ ที่ประสูติแต่ พระนางสิริราชเทวีแห่งหงสาวดี มีพระนามว่า พ่อขุนเมือง พระมารดาของพระองค์เป็นพระสนมมาก่อนแต่ภายหลังกลายเป็นพระมเหสีพร้อมพระอิสริยยศว่า ราชเทวี พระองค์ประสูติ ป. ค.ศ. 1370
ตามพงศาวดารราชาธิราช ได้บันทึกไว้ว่าพระองค์หล่อเหลาและสำรวมจึงเป็นที่โปรดปรานของพระราชบิดา พระยาอู่ผู้เป็นพระบิดาจึงสถาปนาพ่อขุนเมืองเป็นรัชทายาทเมื่อ พ.ศ. 1925 ต่อมาใน ค.ศ. 1383 พระพลานามัยของพระยาอู่ทรุดโทรมลงพระองค์จึงยกพระราชอำนาจการบริหารราชการแผ่นดินให้กับ พระมหาเทวีแห่งหงสาวดี พระเชษฐภคินีทำให้เกิดกลุ่มการเมืองที่ต่อต้านพระนางอย่างลับ ๆ ขึ้นในพระราชสำนัก พ่อขุนเมืองมีคู่แข่งที่น่ากังวลคือพระเชษฐาต่างพระมารดา พระยาน้อย ซึ่งถูกเกลี้ยกล่อมโดยเสนาบดี สมิงชีพราย ให้เริ่มต้นการกบฏ พระองค์ถูกสมเด็จพระปิตุจฉา (ป้า) คุกคามมากเกินไป พระองค์จึงได้ประกาศเป็นพันธมิตรกับพระยาน้อยด้วยพระองค์เอง
ในเดือนพฤษภาคม ค.ศ. 1383 พระยาน้อยเริ่มต้นการกบฏที่ ตะเกิง 60 กิโลเมตรทางตะวันตกเฉียงใต้ของราชธานีหงสาวดี หลังการสวรรคตของพระยาอู่ในเดือนมกราคม ค.ศ. 1384 ราชสำนักได้อัญเชิญพระยาน้อยขึ้นสืบราชบัลลังก์เถลิงพระนามว่า พระเจ้าราชาธิราช พ่อขุนเมืองไม่ได้คัดค้านการขึ้นครองราชย์ของพญาน้อย ทำให้กษัตริย์องค์ใหม่พระราชทานบรรดาศักดิ์ให้พ่อขุนเมืองเป็น Binnya Dok (ဗညားဒုတ်,)
แม้ในตอนแรกจะมีท่าทีเช่นนั้น แต่พระเจ้าราชาธิราชไม่เคยไว้วางใจพระอนุชาต่างพระราชมารดาเลย พระองค์ไม่สามารถลืมพระราชดำรัสซ้ำ ๆ ของพระราชบิดาของทั้งสองที่ว่าพ่อขุนเมืองจะได้เป็นกษัตริย์ หลังจากนั้นไม่นาน พระองค์สั่งให้จำคุกพ่อขุนเมือง พ่อขุนเมืองใช้เวลาอยู่ในคุก 5 ปี เจ้าชายถูกประหารชีวิตตามพระราชดำรัสสั่งของพระเจ้าราชาธิราชในฤดูแล้งของ ค.ศ. 1389–90 ในเวลานั้น พระเจ้าราชาธิราชเสด็จอยู่ที่พื้นที่สามเหลี่ยมปากแม่น้ำอิรวดี โดยต่อสู้ต่อกองทัพของสมิงเลิกพร้าแห่งมย่องเมียะ พระองค์ทรงกังวลว่าพ่อขุนเมืองอาจถูกปล่อยตัว และอาจยึดครองพะโคตอนที่พระองค์อยู่แนวหน้า โดยขณะอยู่ที่ฐานทัพใน Dala-Twante พระองค์ทรงสั่งให้ผู้บัญชาการ E Kaung Bein ให้ประหารชีวิตพ่อขุนเมือง (ภายหลังในฤดูแล้งปีเดียวกัน พระเจ้าราชาธิราชทรงมีพระราชกระแสรับสั่งให้ประหารชีวิตพ่อลาวแก่นท้าวตอนพระชนมายุ 7 พรรษา เนื่องจากกังวลว่าพระราชโอรสอาจแก้แค้นจากการอัตวินิบาตกรรมของตะละแม่ท้าว พระราชมารดาของพ่อลาวแก่นท้าว)
หมายเหตุ.
<templatestyles src="Reflist/styles.css" />
คณปติ (ราญชณคาว)

คณปติแห่งราญชณคาว (Ranjangaon Ganapati) เป็นโบสถ์พราหมณ์ที่บูชาพระพิฆเนศ เป็นหนึ่งในแปดมนเทียรของอัษฏวินายกคือโบสถ์พราหมณ์พระคเณศที่เป็นที่สักการะแปดแห่งในรัฐมหาราษฏระ ประเทศอินเดีย มนเทียรนี้ตั้งอยู่ที่ราญชณคาว (Ranjangaon) ซึ่งห่างจากเมืองปูเนไป 50 กิโลเมตร ในอำเภอปูเน รัฐมหาราษฏระ มนเทียรนี้เป็นมนเทียรลำดับที่แปดหรือลำดับสุดท้ายในการเดินทางจาริกตามอัษฏวินายกทั้งแปด ก่อนที่ผู้จาริกแสวงบุญจะต้องเดินทางกลับไปยังโมรคาว (Morgaon) อันเป็นมนเทียรแรกในเส้นทางอีกครั้ง จึงถือเป็นการสิ้นสุดอัษฏวินายกยาตรา 
มูรติพระคเณศแห่งราญชณคาวนั้นครอบครัว "โขลลัม" (Khollam) ครอบครัวช่างทองในราญชณคาวเป็นผู้ถวายให้ มนเทียรนี้สร้างระหว่างศตวรรษที่ 9 และ 10 มนเทียรนั้นหันหน้าออกไปทางทิศะวันออก